
JUDEŢUL CĂLĂRAŞI                                                      

                                                    
CONSILIUL JUDEŢEAN CĂLĂRAŞI                
HOTĂRÂRE

privind constituirea Comisiei locale de avizare integrată a documentațiilor de amenajare
 a teritoriului și a documentațiilor de urbanism la nivelul Județului Călărași 
și aprobarea Regulamentului de organizare și funcționare al acesteia

Consiliul Judeţean Călăraşi, întrunit în şedinţa ordinară din 29.10.2026,


Având în vedere:
   -  raportul Serviciului Urbanism, înregistrat sub nr.​​​​​ 17582 din 22.10.2026;

   - avizul Comisiei de Organizare şi Dezvoltare Urbanistică, Realizarea Lucrărilor Publice, Protecţia Mediului Înconjurător, Conservarea Monumentelor Istorice şi de Arhitectură;


   - prevederile art. 86 alin. (1) lit. b), art. 91 alin. (1), (2) și art. 92 din Codul amenajării teritoriului, urbanismului și construcțiilor, adoptat prin Legea nr. 169/2026;

               - prevederile Ordinului ministrului dezvoltării, lucrărilor publice şi administraţiei nr. 1022/2026 privind aprobarea Procedurii de elaborare, modificare/actualizare şi aprobare a documentaţiilor de amenajare a teritoriului şi a documentaţiilor de urbanism, a formularelor utilizate, precum şi a listei avizelor necesare;

               - prevederile art. 84 alin. (4) şi art. 173 alin. (1) lit. f) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

               În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
 HOTĂRĂŞTE:

Art. 1. – (1) Se constituie Comisia locală de avizare integrată a documentațiilor de amenajare a teritoriului și a documentațiilor de urbanism la nivelul Județului Călărași, conform Anexei nr. 1 care face parte integrantă din prezenta hotărâre.

               (2) Comisia este formată din reprezentanți ai instituțiilor și organismelor prevăzute la  art. 91 din Legea nr. 169/2026 privind Codul amenajării teritoriului, urbanismului și construcțiilor.

Art. 2. – Se aprobă Regulamentul de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism la nivelul Județului Călărași, conform Anexei nr. 2, parte integrantă a prezentei hotărâri.
Art. 3. – Comisia constituită potrivit prevederilor articolului 1 şi Serviciul Urbanism vor duce la îndeplinire prevederile prezentei hotărâri.
            Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi şi Serviciului Urbanism.

  PREŞEDINTE,
ec. Vasile ILIUȚĂ                                                                      
                           CONTRASEMNEAZĂ,    


     SECRETARUL GENERAL AL JUDEŢULUI,



                     Anca - Mirela ȘTEFĂNESCU
Nr. 251                                                                                       

Adoptată la Călăraşi,
Astăzi  29.10.2026,
Redactată de CONSILIER, 
ec. Emilia OLTEANU, în 3 ex. 

